钦定古今图书集成/明伦汇编/闺媛典/第241卷 > 刘颍妻牛氏
## 钦定古今图书集成/明伦汇编/闺媛典/第241卷 > 刘颍妻牛氏

按《寿光县志》：牛氏，灵石县令刘颍妻，少司空刘学易
母。幼诵《女诫》，通经史。颍没，抚学易，躬为讲解书义。学
易初试不利，有愠色。氏曰：“而不勤诵读，文必不佳，考
居下，固宜何愠子？”答曰：“但不忆论题耳。”母问何题，曰：
“甘陈功罪。”母曰：“此出《西汉书》。”为言甘延寿、陈汤平郅
支事甚悉。守节五十年终。